
Bistra, 02.07.2026. 
Temeljem odredbi članka 287. i 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23, 61/25), članka 6. i 11. Zakona o zdravstvenoj zaštiti („Narodne novine“ broj 100/18, 125/19, 147/20, 119/22, 156/22, 33/23, 36/24, 102/25), članka 7., 62. i 63. Zakona o zaštiti životinja („Narodne novine“ broj 102/17, 32/19, 78/24), članka 32. i 33. Zakona  o udrugama („Narodne novine“ broj 74/14, 70/17, 98/19, 151/22), te članka 30. Statuta Općine Bistra („Službeni glasnik Općine Bistra“ broj 2/21), Općinsko vijeće Općine Bistra na 9. sjednici održanoj 02.07.2026. godine donosi
I. IZMJENU PROGRAMA
 SOCIJALNE SKRBI I ZDRAVSTVENE ZAŠTITE ZA 2026. GODINU
Članak 1.

U Programu socijalne skrbi i zdravstvene zaštite za 2026. godinu („Službeni glasnik Općine Bistra“ br. 6/2025), u daljnjem tekstu Program, u članku 2. stavak 1. iznos „864.139,66 €“ zamjenjuje se iznosom „888.871,10 €“.

U točki 1. alineja 1. Prijevoz pokojnika, iznos „5.000,00 €“ zamjenjuje se iznosom „2.932,21 €“.
U točki 1. alineja 4. Jednokratne novčane pomoći za djecu s invaliditetom, iznos „25.000,00 €“ zamjenjuje se iznosom „15.000,00 €“.
U točki 3. Naknade članovima povjerenstva, iznos „300,00 €“ zamjenjuje se iznosom „400,00 €“.

U točki 5. Veterinarske usluge, iznos „3.600,00 €“ zamjenjuje se iznosom „3.655,23 €“.
U točki 6. Subvencija prijevoza, iznos „700.000,00 €“ zamjenjuje se iznosom „736.644,00 €“.
Članak 2.

U ostalom dijelu Program ostaje neizmijenjen.

Članak 3.

Ova Izmjena Programa stupa na snagu dan nakon dana objave u Službenom glasniku Općine Bistra.

